Účinné možnosti na nespavosť pre hypotenznú ženu vo veku 42 rokov
Dobry den, vedeli by ste nam prosim poradit ucinny liek na nespavost pre cloveka s nizkym tlakom? (vecer bez problemov zaspi no po 2 az 3 hodinach sa zobudi a uz nemoze zaspat), jedna sa o zenu vek 42 rokov, od narodenia hypotenzicka, inak ok), vopred dakujeme za akukolvek radu, s pozdravom SP
Dobrý deň,
ďakujeme za Vašu otázku.
Z hľadiska vplyvu na krvný tlak sa za bezpečný považuje
melatonín
. Jedná sa o telu vlastnú hormón, ktorý je vylučovaný ako odpoveď na tmu. Pomáha regulovať cirkadiálny rytmus organizmu. Na úpravu spánku je často dôležité odstrániť vyvolávajúce príčiny. Spánok môžu negatívne ovplyvňovať rôzne neurologické, psychiatrické, alebo iné príčiny (bolesť, svrbenie, kašeľ, chrápanie, renálna a hepatálna insuficiencia, parestézie, diabetes mellitus, ochorenia štítnej žľazy, rôzne srdcové chyby, chronická obštrukčná choroba pľúc, astma bronchiale, gastroezofageálny reflux, a i). V prípade pretrvávania ťažkostí preto odporúčam ďalší postup konzultovať s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová